Նա կապ չէր պահպանել իր ընտանիքի հետ ավելի քան հինգ տարի։ Նրա ծնողները դեմ էին Յաշար անունով մահմեդականի հետ նրա ամուսնությանը, որը դարբնի աշակերտ էր։ Չենթարկվելով ծնողների արգելքին և հոր կողմից անիծվելով՝ Արուսյակր փախել էր իր սիրեցյալի հետ, որի հետ ամուսնացել էր Ուրգուպում հաստատվելուց հետո։ Ավելի հարմար էր, որ նա մահմեդական անուն կրեր և մահմեդական համարվեր, սակայն շարունակում էր Յաշարի համաձայնությամբ ծածուկ քրիստոնեություն դավանել։